钦定古今图书集成/明伦汇编/官常典/第100卷 > 襄怀王祐材
## 钦定古今图书集成/明伦汇编/官常典/第100卷 > 襄怀王祐材

按《明外史襄宪王传》：“怀王祐材，襄宪王瞻墡曾孙也。
弘治三年袭封。好鹰犬，蓄善马，往返南阳八百里，日
犹未晡。妃父井海，佐使杀人，孝宗戒谕，戍海及其左
右。祐材好方术，赐予无节，尝与兴邸争地，连逮七十
二家，狱久不决。大理卿汪纶两解之，得已。十七年薨，
谥曰怀王。弟光化王祐𬃊嗣，嘉靖二十九年薨，谥曰
‘康王’。”初见淑，梦两黄冠入端礼门，已而祐材、祐𬃊同
月生，皆好道术，宫中多为雷坛丁甲像。皆无子，从侄
阳山王厚颎立。祈，镛曾孙也。